ಹಿರಿಯ ಆಟಗಾರರ ವಿಶ್ರಾಂತಿ ಹಿಂದಿನ ಸೀಕ್ರೆಟ್ ರಿವಿಲ್ ಬ್ಲೂ ಜೆರ್ಸಿಯ ಬೆಲೆ ಗೊತ್ತಿಲ್ವಾ ಎಂದು ಪ್ರಶ್ನಿಸಿದ ಫ್ಯಾನ್ಸ್..! ಭಾರತಇಂಗ್ಲೆಂಡ್ ನಡುವಿನ ಟಿ20 ಸರಣಿ ಅಂತ್ಯ ಕಂಡಿದೆ. ಟೆಸ್ಟ್ ಪಂದ್ಯದ ಸೋಲಿಗೆ ಚುಟುಕು ಸರಣಿಯಲ್ಲಿ ಸೇಡು ತೀರಿಸಿಕೊಂಡಿರುವ ಟೀಮ್ ಇಂಡಿಯಾ ಇದೀಗ ಏಕದಿನ ಸರಣಿಯ ಮೇಲೆ ಚಿತ್ತ ನೆಟ್ಟಿದೆ. ಕ್ರಿಕೆಟ್ ಲೋಕದ ಚರ್ಚೆ ಮಾತ್ರ ಬೇರೆಡೆಗೇ ನೆಟ್ಟಿದೆ. ಇನ್ಫ್ಯಾಕ್ಟ್, ಈ ವಿಚಾರಕ್ಕೆ ಟೀಮ್ ಇಂಡಿಯಾ ಹಿರಿಯ ಆಟಗಾರರ ಮೇಲೆ ಆಕ್ರೋಶದ ಹೊಳೆಯೇ ವ್ಯಕ್ತವಾಗ್ತಿದೆ. ಇಂಗ್ಲೆಂಡ್ ಸರಣಿಯಲ್ಲಿ ಟೀಮ್ ಇಂಡಿಯಾ ಬ್ಯುಸಿಯಾಗಿರುವಾಗ್ಲೇ ಸೆಲೆಕ್ಷನ್ ಕಮಿಟಿ ವೆಸ್ಟ್ ವಿಂಡೀಸ್ ಪ್ರವಾಸಕ್ಕೆ ತಂಡವನ್ನ ಅನೌನ್ಸ್ ಮಾಡಿದೆ. ತಂಡ ಪ್ರಕಟವಾಗಿ ದಿನಗಳೇ ಉರುಳಿದ್ರೂ ಇದರ ಬಗ್ಗೆ ಮಾತ್ರ ಚರ್ಚೆ ಮಾತ್ರ ನಿಂತಿಲ್ಲ. ಟೀಮ್ ಇಂಡಿಯಾ ಹಿರಿಯ ಆಟಗಾರರ ಲಾಯಲಿಟಿ ಬಗ್ಗೆ ಡಿಬೇಟ್ ಆಗ್ತಿದ್ದು, ಆಟಗಾರರಿಗೆ ತಂಡ, ದೇಶಕ್ಕಿಂತ ದುಡ್ಡಿನ ಮೇಲಿನ ವ್ಯಾಮೋಹವೇ ಹೆಚ್ಚಾಯ್ತಾ ಎಂಬ ಪ್ರಶ್ನೆ ಎದ್ದಿದೆ. ವಿಂಡೀಸ್ ಪ್ರವಾಸದಿಂದ ಹಿರಿಯ ಆಟಗಾರರು, ಅನಗತ್ಯವಾಗಿ ವಿಶ್ರಾಂತಿ ಪಡೆದಿರೋದೇ ಇದಕ್ಕೆ ಕಾರಣವಾಗಿದೆ. ಹಿರಿಯ ಆಟಗಾರರಿಗೆ ತಿಳಿದಿಲ್ವಾ ಟೀಮ್ ಇಂಡಿಯಾ ಸ್ಥಾನದ ಬೆಲೆ? ಈ ಹಿಂದಿನ ಟಿ20 ವಿಶ್ವಕಪ್ ಟೂರ್ನಿ ಮುಗಿದಿದ್ದೇ ಮುಗಿದಿದ್ದು ಟೀಮ್ ಇಂಡಿಯಾದಲ್ಲಿ ಒಂಥರಾ ವಿಶ್ರಾಂತಿಯ ಪರ್ವವೇ ಆರಂಭವಾಗಿಬಿಟ್ಟಿದೆ. ಪ್ರತಿ ಸರಣಿಗೂ ಹೊಸ ತಂಡ, ಹೊಸ ನಾಯಕ ಅನ್ನೋದ್ರ ಜೊತೆಗೆ ತಂಡದ ಹಿರಿಯ ಆಟಗಾರರಿಗೆ ವಿಶ್ರಾಂತಿಯೂ ಖಾಯಂ ಆಗಿಬಿಟ್ಟಿದೆ. ಈ ಲಿಸ್ಟ್ನಲ್ಲಿ ರೋಹಿತ್ ಶರ್ಮಾ, ವಿರಾಟ್ ಕೊಹ್ಲಿಯಂತಹ ಹಿರಿಯ ಆಟಗಾರರೇ ಟಾಪರ್ ಆಗಿಬಿಟ್ಟಿದ್ದಾರೆ. ಫಾರ್ಮ್ನಲ್ಲಿಲ್ಲ ಅಂದ್ರೂ ವಿಶ್ರಾಂತಿಯನ್ನ ಮಾತ್ರ ಪದೇ ಪದೇ ತೆಗೆದುಕೊಳ್ಳುತ್ತಲೇ ಇದ್ದಾರೆ. ಇದನ್ನೆಲ್ಲಾ ಗಮನಿಸಿದ್ರೆ, ಈ ಹಿರಿಯ ಆಟಗಾರರಿಗೆ ಟೀಮ್ ಇಂಡಿಯಾದ ಸ್ಥಾನದ ಬೆಲೆ ಆಟಗಾರರಿಗೆ ತಿಳಿದಿಲ್ವಾ ಅನ್ನೋ ಪ್ರಶ್ನೆ ಹುಟ್ಟಿದೆ. ಅದಕ್ಕೆ ಕಾರಣವೂ ಇದೆ. ಆಯಡ್ ಶೂಟ್ಗಾಗಿ ವಿಶ್ರಾಂತಿ ಪಡೀತಿದ್ದಾರಾ ಕ್ರಿಕೆಟಿಗರು? ಇದೀಗ ವೆಸ್ಟ್ ಇಂಡೀಸ್ ಸರಣಿಯಿಂದ ಟೀಮ್ ಇಂಡಿಯಾದ ಸ್ಟಾರ್ಗಳು ವಿಶ್ರಾಂತಿ ಪಡೆದಿದ್ದೇ, ಪಡೆದಿದ್ದು ಹೊಸ ಚರ್ಚೆಗಳು ಶುರುವಾಗಿವೆ. ಇದಕ್ಕೆ ಕಾರಣದ ಹುಡುಕಾಟವೂ ಜೋರಾಗಿ ನಡೆದಿತ್ತು. ಇದೀಗ ರೆಸ್ಟ್ನ ಸೀಕ್ರೆಟ್ ರಿವೀಲ್ ಆಗಿದ್ದು, ಆಯಡ್ ಶೂಟ್ಗಾಗಿ ಆಟಗಾರರು ವಿಶ್ರಾಂತಿಯ ಮೊರೆ ಹೋಗ್ತಿದ್ದಾರೆ ಅನ್ನೋ ಮಾಹಿತಿ ರಿವೀಲ್ ಆಗಿದೆ. ಆಡಲಿ ಆಡದಿರ್ಲಿ ಬಿಸಿಸಿಐ ಸೆಂಟ್ರಲ್ ಕಾಂಟ್ರಾಕ್ಟ್ನಿಂದ ಕೋಟಿಕೋಟಿ ಬರೋದಂತೂ ಕನ್ಫರ್ಮ್. ಇದರ ಜೊತೆಗೆ ಕಮರ್ಷಿಯಲ್ ಆಯಡ್ಗಳಲ್ಲೂ ಕಾಣಿಸಿಕೊಂಡರೆ ಸುಲಭಕ್ಕೆ ಆದಾಯ ಹೆಚ್ಚುಸಿಕೊಳ್ಳೋದು ಆಟಗಾರರ ಪ್ಲಾನ್ ಇದ್ದಂತಿದೆ. ಇದೇ ಈಗ ಅಭಿಮಾನಿಗಳ ವಲಯದಲ್ಲಿ ಆಕ್ರೋಶದ ಕಿಡಿ ಹೊತ್ತಿಸಿದೆ. ದುಡ್ಡಿನ ಹಿಂದೆ ಬಿದ್ದು ಬಿಟ್ರಾ ಕ್ರಿಕೆಟರ್ಸ್? ಟೀಮ್ ಇಂಡಿಯಾ ಆಟಗಾರರಿಗೆ ದುಡ್ಡೇ ಹೆಚ್ಚಾಯ್ತಾ ಈ ಪ್ರಶ್ನೆ ಹುಟ್ಟದೆ ಇರದು. ಮಹತ್ವದ ವಿಶ್ವಕಪ್ ಟೂರ್ನಿ ಮುಂದಿದೆ. ವೈಯಕ್ತಿಕವಾಗಿ ತಮ್ಮ ಇನ್ಕನ್ಸಿಸ್ಟೆಂಟ್ ಪ್ರದರ್ಶನವೂ ಮುಂದುವರೆದಿದೆ. ಇರುವ ಕಡಿಮೆಯಲ್ಲಿ ತಮ್ಮ ತಪ್ಪುಗಳನ್ನ ತಿದ್ದಿಕೊಂಡು, ಸ್ಟಾರ್ಗಳು ಫಾರ್ಮ್ಗೆ ಮರಳಬೇಕಿದೆ. ಇಲ್ಲದಿದ್ರೆ ಬಿಗ್ಸ್ಟೇಜ್ನಲ್ಲಿ ಹಿಂದಿನ ಟೂರ್ನಿಯಲ್ಲಾದಂತೆ ಟೀಮ್ ಇಂಡಿಯಾ ಹಿನ್ನಡೆಯನ್ನ ಅನುಭವಿಸಬೇಕಾಗುತ್ತೆ. ಇದ್ರಲ್ಲಿ ಡೌಟೇ ಬೇಡ. ಹಾಗಿದ್ರೂ, ಆಟಕ್ಕಿಂತ ದುಡ್ಡನ್ನೇ ಆಟಗಾರರು ಆಯ್ದುಕೊಂಡಿದ್ದು ಎಷ್ಟು ಸರಿ? ಹಿರಿಯರ ಹಾದಿಯನ್ನೆ ತುಳಿಯುತ್ತಿದ್ದಾರಾ ಯುವ ಆಟಗಾರರು? ಒಂದೆಡೆ ರೋಹಿತ್ ಶರ್ಮಾ, ವಿರಾಟ್ ಕೊಹ್ಲಿಯಂತಹ ಆಟಗಾರರು ವಿಶ್ರಾಂತಿಗೆ ಬೇಡಿಕೆ ಇಟ್ಟಿರೋದು, ಆಯಡ್ ಶೂಟ್ಗೆ ಭಾಗಿಯಾಗೋಕೆ ಸಜ್ಜಾಗಿರೋದು ನಡೀತಿದೆ. ಇದರ ನಡುವೆ ಮತ್ತೊಂದೆಡೆ ಭವಿಷ್ಯದ ಟೀಮ್ ಇಂಡಿಯಾದ ಬಗ್ಗೆಯೂ ಆತಂಕ ಶುರುವಾಗಿದೆ. ಟೀಮ್ ಇಂಡಿಯಾದ ಫ್ಯೂಚರ್ ಅನಿಸಿಕೊಂಡಿರೋ ರಿಷಭ್ ಪಂತ್, ಹಾರ್ದಿಕ್ ಪಾಂಡ್ಯ, ಜಸ್ಪ್ರಿತ್ ಬೂಮ್ರಾರಂತಹ ಆಟಗಾರರ ವಿಶ್ರಾಂತಿಗೆ ಬೇಡಿಕೆ ಇಡ್ತಿದ್ದಾರೆ ಎನ್ನಲಾಗ್ತಿದೆ. ಯುವ ಆಟಗಾರರು ಕೂಡ ದುಡ್ಡಿನ ಹಿಂದೆ ಬಿದ್ರೆ ಭವಿಷ್ಯದ ಭಾರತದ ಕಥೆ ಏನು ಅನ್ನೋದೇ ಈಗ ಹುಟ್ಟಿರೋ ಪ್ರಶ್ನೆಯಾಗಿದೆ. ಆಟಗಾರರ ಮನಸ್ಥಿತಿ ಬದಲಾವಣೆಗೆ IPL ಕಾರಣಾನಾ? ಇಂಡಿಯನ್ ಪ್ರೀಮಿಯರ್ ಲೀಗ್ ವಿಶ್ವದ ಶ್ರೀಮಂತ ಕ್ರಿಕೆಟ್ ಲೀಗ್. ಸ್ಟಾರ್ಗಳ ಪಾಲಿಗಂತೂ ಇಲ್ಲಿ ಹಣದ ಹೊಳೆಯೇ ಹರಿಯುತ್ತೆ. ಒಂದಲ್ಲ, ಎರಡಲ್ಲ ಕೋಟಿ ಕೋಟಿ ರೂಪಾಯಿ. ಆಡೋದಕ್ಕೆ ಅಂತಾನೇ ಫ್ರಾಂಚೈಸಿಗಳು ನೀಡ್ತಿವೆ. ಮಾತ್ರವಲ್ಲ, ಅಡ್ವರ್ಟೈಸಿಂಗ್ ಕಂಪನಿಗಳು ಕೂಡ ಕೋಟಿ ಕೋಟಿ ಹಣವನ್ನ ಆಟಗಾರರಿಗೆ ನೀಡ್ತೇವೆ. ಆಟಗಾರರಲ್ಲಿ IPL ಆಡಿದ್ರೆ, ಸಾಕಪ್ಪಾ ಲೈಫ್ ಸೆಟಲ್ ಅನ್ನುವಷ್ಟರ ಮಟ್ಟಿದೆ. ಈ ಟೂರ್ನಿ ಇಂಫ್ಯಾಕ್ಟ್ ಮಾಡಿದೆ. ಕುಟುಂಬಕ್ಕಿಂತ ನನಗೆ ದೇಶ ಸೇವೆಯೇ ಮುಖ್ಯ ಟೀಮ್ ಇಂಡಿಯಾ ಮಾಜಿ ನಾಯಕ, ದಿಗ್ಗಜ ಮಹೇಂದ್ರ ಸಿಂಗ್ ಧೋನಿ, ತಮ್ಮ ಮಗಳು ಝೀವಾ ಹುಟ್ಟಿದ ಸಂದರ್ಭದಲ್ಲಿ ಹೇಳಿದ ಮಾತಿದು. ಪತ್ನಿ ಸಾಕ್ಷಿ ಸಿಂಗ್ ಮಗಳಿಗೆ ಜನ್ಮ ನೀಡಿದಾಗ ಧೋನಿ ಆಸ್ಟ್ರೇಲಿಯಾದಲ್ಲಿದ್ರು. ಆಗ ಮಗಳನ್ನ ನೋಡೋಕೆ ಹೋಗಲ್ವಾ ಎಂಬ ಪ್ರಶ್ನೆ ಎದುರಾದಾಗ ಧೋನಿ, i am on national duty everything else can wait ಎಂದಿದ್ರು. ನಾನು ದೇಶ ಸೇವೆಯಲ್ಲಿದ್ದೇನೆ, ಎಲ್ಲವೂ ಕಾಯಬೇಕು ಅಂದಿದ್ರು. ಈಗಿನ ಆಟಗಾರರ ವರಸೆ, ನಾನು ಆಯಡ್ ಶೂಟ್ನಲ್ಲಿ ಬ್ಯುಸಿ ಇದ್ದೀನಿ, ಟೀಮ್ ಇಂಡಿಯಾನೇ ನಮಗೆ ಕಾಯ್ಬೇಕು ಅನ್ನೋತರ ಇದೆ. ಟೀಮ್ ಇಂಡಿಯಾದ ಸ್ಟಾರ್ಗಳು, ಹಲವರ ರೋಲ್ ಮಾಡೆಲ್ಗಳು ಅನಿಸಿಕೊಂಡಿರುವ ಆಟಗಾರರ ಈ ನಡೆ ಯಾವ ಕಾರಣಕ್ಕೂ ಸಮರ್ಥನೀಯ ಅಲ್ಲವೇ ಅಲ್ಲ. ಮುಂದಿನ ದಿನದಲ್ಲಾದ್ರೂ ತಮ್ಮ ತಪ್ಪನ್ನ ಆಟಗಾರರು ತಿದ್ದಿಕೊಳ್ಳಲಿ ಅನ್ನೋದೇ ಆಶಯವಾಗಿದೆ. ವಿಶೇಷ ವರದಿ: ವಸಂತ್ ಮಳವತ್ತಿ, ಸ್ಪೋರ್ಟ್ಸ್ ಬ್ಯೂರೋ